Pierre-Emerick Aubameyang

**Pierre-Emerick Emiliano François Aubameyang** (; lahir 18 Jun 1989) merupakan pemain bola sepak profesional yang bermain untuk Olympique de Marseille dan pasukan bola sepak kebangsaan Gabon. Aubameyang menyertai Borussia Dortmund pada bulan Julai 2013, dan tidak lama selepas itu, dia memenangi trofi DFL-Supercup 2013. Dia dikenali kerana kepantasannya, berlari 30 meter dalam masa 3.7 saat, dan keupayaannya beraksi sebagai penyerang atau pemain sayap. Pada 19 Mei 2022, Patrick-Emerick Aubameyang secara rasmi mengumumkan persaraan antarabangsanya selepas 73 penampilan dan 30 gol dijaringkan.

## Karier kelab

### Awal karier
Aubameyang menyertai pasukan remaja A.C. Milan pada bulan Januari 2007. Pada bulan Ogos, dia merupakan sebahagian daripada skuad yang mendapat tempat keempat dalam Piala Remaja Juara-Juara 2007 yang diadakan di Malaysia dan dianugerahkan *Roberto Bettega Trophy* sebagai penjaring terbanyak. Dia menjaringkan tujuh gol daripada enam perlawanan.

### Perancis

Untuk musim 2008–09, Aubameyang dipinjamkan kepada Dijon FCO. Pada 24 Jun 2009, ianya telah diumumkan bahawa kelab Ligue 1, Lille OSC telah memutuskan untuk menandatangani Aubameyang secara pinjaman.

Pada musim berikutnya, dia dipinjamkan ke kelab lain sekali lagi, kali ini ke AS Monaco. Pada 21 Ogos 2010, Aubameyang menjaringkan gol pertamanya untuk Monaco ketika perlawanan di tempat lawan menentang RC Lens. Dia sekali lagi menjaringkan gol pada 29 Ogos di tempat sendiri ke atas AJ Auxerre dimana pasukannya menang 2–0.

Pada bulan Januari 2011, selepas enam bulan di Monaco, Aubameyang dipinjamkan ke AS Saint-Étienne sehingga akhir musim 2010–11. Pada bulan Julai 2011, tempoh perpinjamannya dilanjutkan sehingga keseluruhan musim 2011–12. Pada 22 Disember 2011, Aubameyang menyertai Saint-Étienne secara perpindahan tetap. Pada bulan Februari 2012, Aubameyang menjaringkan hatrik pertamanya ketika menentang FC Lorient.

Pada 20 April 2013, Aubameyang berada dalam kesebelasan utama Saint-Étienne untuk perlawanan akhir Coupe de la Ligue. *Les Verts* menang 1–0 dan memberikan Aubameyang trofi major pertamanya sebagai pemain bola sepak profesional.

Dalam musim Ligue 1 2012–13, Aubameyang mengakhiri liga sebagai penjaring terbanyak dengan 19 gol. Daripada 37 penampilan, dia juga membuat lapan bantuan gol.

### Borussia Dortmund
Pada 4 Julai 2013, Aubameyang menyertai finalis Liga Juara-Juara, Borussia Dortmund dengan kontrak lima tahun. Dia membuat penampilan kompetitif pertama untuk kelab barunya pada 27 Julai 2013 menentang Bayern Munich dalam DFL-Supercup, menggantikan Jakub Błaszczykowski pada separuh masa kedua dimana Dortmund menang 4–2.

Pada 10 Ogos 2013, Aubameyang membuat penampilan pertama Bundesliga dan menjaringkan gol hatrik menentang FC Augsburg. Dalam proses itu, Aubameyang juga menjadi pemain Gabon pertama untuk beraksi dalam Bundesliga. Pada 27 November 2013, Aubameyang menjaringkan gol pertamanya dalam Liga Juara-Juara Eropah ketika menang 3–1 ke atas Napoli dalam peringkat kumpulan.

Pada 13 Ogos 2014, Aubameyang menjaringkan gol kedua Borussia Dortmund ketika kemenangan 2–0 ke atas Bayern Munich dalam DFL-Supercup. Selepas menjaringkan gol itu, dia meraikan dengan memakai topeng Spider-Man. Dalam perlawanan Dortmund yang seterusnya, kemenangan 4–1 ke atas Stuttgart Kickers dalam pusingan pertama DFB-Pokal, Aubameyang menjaringkan dua gol pada separuh masa kedua dan membuat bantuan gol kepada Adrián Ramos. Pada 13 September, Aubameyang menjaringkan gol pertama Bundesliga untuk musim itu, menjaringkan gol ketiga Dortmund ketika kemenangan 3–1 ke atas SC Freiburg. Tiga hari kemudian, Aubameyang menjaringkan gol kedua Borussia Dortmund ketika kemenangan 2–0 ke atas Arsenal dalam perlawanan pertama peringkat kumpulan Liga Juara-Juara.

## Kejayaan

### Kelab
;Borussia Dortmund
*DFL-Supercup: 2013, 2014

;Saint-Étienne
*Piala Liga Perancis: 2012–13

### Individu
* Pemain Afrika Terbaik Ligue 1: 2012–13

*Pasukan Tahunan Ligue 1 (1): 2012–13

## Pautan luar

*